Ekstremi i djathtë avancon në anketat para-zgjedhore 
Zgjedhjet presidenciale në Austri janë prova e parë për një seri lëvizjesh të ekstremit të djathtë që janë fuqizuar kohët e fundit
Norbert Hofer shpreson të shfrytëzojë valën globale të populizmit dhe të bëhet presidenti i ardhshëm austriak: thotë ai. "Partia e Lirisë" e zotit Hofer ka paralajmëruar se do të ketë luftë civile lidhur me imigracionin. Retorika e tij ekstreme ka tërhequr mbështetës dhe tani ai gëzon një epërsi të vogël mbi rivalin e Partisë së Gjelbër, Alexander Van der Bellen thotë Andrea Mammone i Universitetit Holloway në Londër. Marine Le Pen, udhëheqëse e Frontit Kombëtar, një forcë politike e ekstremit të djathtë në Francë ka premtuar kthim në kohën para krijimit të Bashkimit Evropian dhe tregtisë së lirë globale Sistemi zgjedhor francez me dy raunde deri tani nuk ka lejuar ardhjen në pushtet të ekstremit të djathtë. Por 2016 tregoi se këtë radhë nuk mund të mbështetemi tek rezultatet e së kaluarës për të bërë parashikime thotë zoti Mammone i Universitetit Holloway. Kritikët shohin një faktor të përbashkët në lëvizjet e ekstremit të djathtë, Presidentin rus Vladimir Putin, aleat i këtyre forcave. Bankat ruse i kanë dhënë zonjës Le Pen kredi prej miliona dollarësh për fushatë: thotë zoti Mammone. Në Itali opozita që shpreh simpati të hapur për Presidentin Putin, shpreson të fitojë referendumin e 4 dhjetorit duke bllokuar një ndryshim kushtetues, gjë që mund të rrëzojë nga pushteti kryeministrin Matteo Renzi. Në Holandë, Partia e Lirisë, një forcë politike e ekstremit të djathtë kryeson në fushatë në përgatitje për zgjedhjet e 2017, megjithëse udhëheqësi i saj Geert Wilders po gjykohet, i akuzuar për nxitjen e urrejtjes racore. Për momentin të gjithë i kanë sytë te Austria, ku mund të ndjehet tërmeti i parë në një seri tronditjesh politike në Evropë.